

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

 **ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅՈՒՆ**

**ԳԼԽԱՎՈՐ ՔԱՐՏՈՒՂԱՐ**

|  |  |
| --- | --- |
| Երևան-0010, Հանրապետության հր., Կառավարական տուն 3 |  |

 **№ ԱԵ//16752-2023**

«Ռ Քոնսալթ» ՍՊԸ-ի տնօրեն

Ռ․ Միրզոյանին

Հասցե՝ ՀՀ, ք․ Երևան, Դավթաշեն, Տ.Պետրոսյան փ., 48/7

ՀՎՀՀ` 01027718

Էլ․ փոստ՝ rconsultarm@gmail.com

Հարգելի՛ պարոն Միրզոյան

ՀՀ տարածքային կառավարման և ենթակառուցվածքների նախարարության (այսուհետ՝ Պատվիրատու) և «Ռ Քոնսալթ» ՍՊ ընկերության (այսուհետ՝ նաև Խորհրդատու) միջև 11․10․2022թ. կնքվել է «ՏԿԵՆ-ՀԲՄԽԾՁԲ-2021/6ՏՀ» պայմանագիրը (այսուհետ՝ Պայմանագիր), որով «Ռ Քոնսալթ» ՍՊ ընկերությունը ստանձնել է տեխնիկական հսկողության ծառայությունների մատուցման պարտավորություն՝ համաձայն Պայմանագրի անբաժանելի մասը կազմող N 1 հավելվածով սահմանված Տեխնիկական բնութագիր-գնման ժամանակացույցի պահանջների։

Պայմանագրի 2.1.1 համաձայն՝ Պատվիրատուն իրավունք ունի՝ ցանկացած ժամանակ ստուգել Կատարողի կողմից մատուցվող ծառայության ընթացքը և որակը՝ առանց միջամտելու Կատարողի գործունեությանը։

Պայմանագրի 2․1․3 կետի համաձայն՝ Պատվիրատուն իրավունք ունի միակողմանի լուծել պայմանագիրը, եթե Կատարողն էականորեն խախտել է Պայմանագիրը։ Կատարողի կողմից Պայմանագիրը խախտելն էական է համարվում, եթե մատուցված ծառայությունը չի համապատասխանում Պայմանագրի N 1 հավելվածով սահմանված պահանջներին։

Պայմանագրի N 1 հավելվածի՝ Խորհրդատուի անձնակազմին ներկայացվող պահանջների համաձայն՝ որակյալ ծառայություն մատուցելու նպատակով Խորհրդատուն պետք է ապահովի համապատասխան անձնակազմ՝ բաղկացած որակավորված և ընդունելի փորձառություն ունեցող այնպիսի մասնագետներից, որոնք ունեն համապատասխան կարողություններ տեխնիկական բնութագրով սահմանված պարտականություններն ու գործառույթներն ապահովելու համար։ Հիմնական անձնակազմում ներգրավված մասնագետների փոխարինումը կարող է իրականացվել միայն Պատվիրատուի նախնական գրավոր համաձայնությամբ։ Հիմնական անձնակազմը ենթակա է հաստատման Պատվիրատուի կողմից։ Խորհրդատուն պետք է ունենա Հավելված N 1-ով սահմանված պաշտոնների և քանակի փորձառու հիմնական անձնակազմ, որում թիմի ղեկավար/ռեզիդենտ ինժեները և նյութերի/որակի ապահովման մասնագետը պարտադիր պետք է լինեն միջազգային մասնագետներ։

Հիմնական անձնակազմը պետք է ունենա ամբողջական ներգրավվածություն ծառայությունների ողջ ժամանակահատվածի համար:

ՀՀ ԱԱԾ սահմանապահ զորքերի կողմից ստացված տեղեկատվության համաձայն՝ հիմնական անձնակազմում ներգրավված միջազգային մասնագետների կողմից 2021 թվականի նոյեմբերի 16-ից մինչև 2023 թվականի ապրիլի 10-ն ընկած ժամանակահատվածում սահմանահատումների վերաբերյալ տվյալներ հաշվառված չեն:

ՀՀ քաղաքաշինության նախարարի 28.04.1998թ. թիվ 44 հրամանով հաստատված «Շինարարության որակի տեխնիկական հսկողության իրականացման հրահանգ»-ի 2.1 կետի համաձայն՝ տեխնիկական հսկողությունն իրականացվում է հսկողական ստուգումներով, բացումներով, հսկողական չափագրումներով, աշխատանքների նախագծային ծավալների ստուգումներով, փորձարկումներով:

Հաշվի առնելով այն փաստը, որ հիմնական անձնակազմը ծառայությունների ողջ ժամանակահատվածի համար չի ունեցել ամբողջական ներգրավվածություն կամ չի էլ ներգրավվել ծառայությունների մատուցմանը, ծառայություններ մատուցող ընկերությունը խախտել է պայմանագրով ստանձնած իր պարտավորությունները և մատուցել է ոչ պատշաճ որակի ծառայություններ՝ դրանով էականորեն խախտելով Պայմանագիրը։

Հաշվի առնելով վերոգրյալը՝ ծանուցում ենք, որ հիմք ընդունելով պայմանագրի 2.1.3 կետի ա) ենթակետը՝ Պայմանագիրն ամբողջությամբ միակողմանի լուծվում է։

 «Գնումների մասին» օրենքի 6-րդ հոդվածի 1-ին մասի 6-րդ կետի համաձայն՝ մասնակիցն ընդգրկվում է գնումների գործընթացին մասնակցելու իրավունք չունեցող մասնակիցների ցուցակում, եթե խախտել է պայմանագրով նախատեսված կամ գնման գործընթացի շրջանակում ստանձնած պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը կամ գնման գործընթացին տվյալ մասնակցի հետագա մասնակցության դադարեցմանը և մասնակիցը հրավերով և (կամ) պայմանագրով սահմանված ժամկետում չի վճարել հայտի, պայմանագրի և (կամ) որակավորման ապահովման գումարը։

 «Գնումների մասին» ՀՀ օրենքի 6-րդ հոդվածի 1-ին մասի 6-րդ կետով նախատեսված հիմքերն ի հայտ գալու դեպքում պատվիրատուի ղեկավարի պատճառաբանված որոշման հիման վրա լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում:

Միաժամանակ տեղեկացնում ենք, որ եթե լիազորված մարմնին որոշումը ներկայացվելու վերջնաժամկետը լրանալու օրվա դրությամբ մասնակիցը կամ պայմանագիրը կնքած անձը վճարում է պայմանագրի և (կամ) որակավորման ապահովման գումարը, ապա պատվիրատուն տվյալ մասնակցին ցուցակում ներառելու պատճառաբանված որոշումը չի ներկայացնում լիազորված մարմին։

 «ՏԿԵՆ-ՀԲՄԽԾՁԲ-2021/6ՏՀ» ծածկագրով գնման պայմանագրի որակավորման ապահովումը, Ձեր կողմից գնումների մասին ՀՀ օրենսդրությամբ սահմանված ժամկետում ամբողջությամբ վճարվելու դեպքում, առաջարկում ենք այդ մասին գրավոր տեղեկացնել ՀՀ տարածքային կառավարման և ենթակառուցվածքների նախարարությանը՝ կցելով վճարումը հավաստող փաստաթուղթը (անդորրագիրը)։

Տեղեկացնում ենք, որ եթե վճարման ենթակա գումարը փոխանցվի ՀՀ ֆինանսների նախարարության կողմից բացված հաշվեհամարին, ապա Ընկերության նկատմամբ չեն կիրառվի «Գնումների մասին» ՀՀ օրենքի 6-րդ հոդվածի 1-ին մասի 6-րդ կետով նախատեսված դրույթները:

 Հարգանքով`

 Ա․ Երիցյան

**Կատարող**՝ Գնումների համակարգման բաժնի փորձագետ, Ն. Կիրակոսյան

Հեռ. 010511329